VIDEO: Hittreptsept - muuda odav lahustuv kohv gurmeejoogiks!
Sotsiaalmeedias lööb laineid retsept, kus pelgalt väikese struktuurimuudatusega saavutatakse kõige odavamast lahustuvast kohvist gurmeejook, mis teeb silmad ette kõige peenematele kohvikutele!
Retsepti olemus peitub joogi struktuuris, mis ühtlasi muudab olulisel määral selle maitset ja väidetavalt isegi lõhna! „Unustage ära oma 5-eurosed latted! Ma ei lähe enam kunagi liigkasuvõtjate käest kohvi ostma!” ärpleb Sille Facebookis. Tõepoolest, meie keskklass ei jaksa enam nii palju väljas söömas käia ja roppkallist kohvi soetada. Sellepärast ei pea aga elukvaliteeti allapoole laskma!
Siin on retsepti suhtarvud, muuda neid vastavalt vajadusele:
- 1 osa lahustuvat kohvi
- 1 osa suhkrut
- 2-3 osa kuuma vett (mitte keevat, umbes 80-kraadist)
- kuuma või külma piima soovi järgi
Sega suhkur ja lahustuv kohv ning vala kuum vesi peale, sega „mögin” läbi. Väiksema koguse korral võta vahustaja (paarieurone elektrividin), suurema puhul mikser ja vahusta saadud segu kohevaks ja helepruuniks. Kommenteerijad väidavad, et kõige lihtsam vahustamise vahend on hoopis pudeli loksutamine! Vala peale piima ja serveeri! Nii lihtne ongi! Üllatav ja maitseelamus on garanteeritud.
Vaata videot:
Ühe gurmeekohvi omahind on mõned sendid! pic.twitter.com/mcUg7Pyuvf— Nelli Teataja (@NelliTeataja) March 28, 2024